Υπόθεση Τ-223/06 Ρ 
Ευρωπαϊκό Κοινοβούλιο 
κατά 
Ole Eistrup 
«Αίτηση αναιρέσεως — Δικόγραφο της προσφυγής υπογεγραμμένο με σφραγίδα 
της υπογραφής του δικηγόρου — Απαράδεκτο της προσφυγής» 
Απόφαση του Πρωτοδικείου (αναιρετικό τμήμα) της 23ης Μαΐου 2007 II - 1584 
Περίληψη της αποφάσεως 
Διαδικασία — Εισαγωγικό δικόγραφο — Τυπικά στοιχεία 
(Οργανισμός του Δικαστηρίου, άρθρο 21, εδ. 2· Κανονισμός Διαδικασίας του Πρωτοδικείου, 
άρθρα 43 § 1, εδ. 1, και 44 § 6· οδηγίες προς τον Γραμματέα του Πρωτοδικείου, άρθρο 6 §§ 1, 3, 
4 και 5) 
II - 1581 
ΠΕΡΙΛΗΨΗ — ΥΠΟΘΕΣΗ Τ-223/06 Ρ 
Στο παρόν στάδιο του δικαίου των κοινοτι­
κών δικονομικών προθεσμιών, η υπογραφή, 
η οποία έχει τεθεί από τον δικηγόρο 
ιδιοχείρως, επί του πρωτοτύπου του εισαγω­
γικού δικογράφου αποτελεί το μόνο μέσο με 
το οποίο μπορεί να εξασφαλιστεί ότι η 
ευθύνη της καταρτίσεως και του περιεχομέ­
νου του διαδικαστικού αυτού εγγράφου 
αναλαμβάνεται από πρόσωπο που έχει 
δικαίωμα εκπροσωπήσεως του προσφεύγο­
ντος ενώπιον των κοινοτικών δικαστηρίων. 
Η απαίτηση περί ιδιόχειρης υπογραφής κατά 
την έννοια του άρθρου 43, παράγραφος 1, 
πρώτο εδάφιο, του Κανονισμού Διαδικασίας 
του Πρωτοδικείου αποσκοπεί επομένως, για 
την ασφάλεια δικαίου, στη διασφάλιση της 
αυθεντικότητας του δικογράφου της προ­
σφυγής και στον αποκλεισμό του κινδύνου 
ότι το έγγραφο αυτό δεν αποτελεί, στην 
πραγματικότητα, το έργο του συντάκτη που 
έχει την ικανότητα να διενεργεί διαδικαστι­
κές πράξεις. Επομένως, η απαίτηση αυτή 
πρέπει να θεωρηθεί ως ουσιώδης τύπος και 
να αποτελέσει το αντικείμενο αυστηράς 
εφαρμογής, οπότε η μη τήρηση του συνε­
πάγεται το απαράδεκτο της προσφυγής και 
δεν μπορεί να τακτοποιηθεί σύμφωνα με το 
άρθρο 21, δεύτερο εδ., του Οργανισμού του 
Δικαστηρίου, το άρθρο 44, παράγραφος 6, 
του Κανονισμού Διαδικασίας του Πρωτοδι­
κείου και το άρθρο 6, παράγραφοι 1, 4 και 5, 
των οδηγιών προς τον Γραμματέα του 
Πρωτοδικείου. 
Επομένως, η επίθεση, σε εισαγωγικό δικό­
γραφο, σφραγίδας αναπαράγουσας την υπο­
γραφή του εντεταλμένου από τον προσφεύ­
γοντα δικηγόρου συνεπάγεται το απαράδε­
κτο της προσφυγής, διότι μόνον ο τρόπος 
αυτός έμμεσης και μηχανικής «υπογραφής» 
δεν επιτρέπει να διαπιστωθεί ότι ο ίδιος ο 
δικηγόρος υπέγραψε οπωσδήποτε το επίμα­
χο διαδικαστικό έγγραφο. Η ουσιώδης αυτή πλημμέλεια δεν μπορεί να τακτοποιηθεί με 
τις μεταγενέστερες διευκρινίσεις του δικη­
γόρου του προσφεύγοντος, που δεν αφήνουν 
καμία αμφιβολία ως προς το ότι ο δικηγόρος 
αυτός ήταν σαφώς ο υπογράψας το δικό­
γραφο, ούτε με τις συναφείς διευκρινίσεις 
του προσφεύγοντος, ούτε με την επίδοση της 
προσφυγής στον καθού ή με τη μεταγενέ­
στερη παραλαβή από το Πρωτοδικείο κει­
μένου με ιδιόχειρη υπογραφή. Περαιτέρω, 
δεν μπορεί να γίνει επίκληση του γεγονότος 
ότι, για να γίνει δεκτή τακτοποίηση της 
πλημμέλειας αυτής, ο καθού δεν απέδειξε ότι 
προσβάλλονται τα δικαιώματα άμυνας στην 
υποθετική περίπτωση όπου κριθεί παραδε­
κτή η προσφυγή, διότι η παράβαση ουσιώ­
δους τύπου συνεπάγεται το απαράδεκτο της 
προσφυγής χωρίς να χρειάζεται να εξετα­
στούν τα αποτελέσματα της προσβολής 
αυτής και, μεταξύ άλλων, να εξεταστεί αν η 
έλλειψη ιδιόχειρης υπογραφής στο δικόγρα­
φο της προσφυγής προκάλεσε ζημία στον 
αντίδικο. 
Στην περίπτωση αυτή, δεν μπορεί να γίνει 
επωφελώς επίκληση συγγνωστής πλάνης για 
να καταστεί παραδεκτό το δικόγραφο της 
προσφυγής, το οποίο πάσχει από έλλειψη 
ιδιόχειρης υπογραφής, αλλά για να εμποδί­
σει την έναρξη της προθεσμίας ασκήσεως 
προσφυγής για τον ενδιαφερόμενο, οπότε το 
νομοτύπως υπογεγραμμένο δικόγραφο της 
προσφυγής, να μην κριθεί εκπρόθεσμο. 
Συγκεκριμένα, ελλείψει εξαιρετικής περιστά­
σεως που εμπόδισε τον δικηγόρο να υπο­
γράψει ιδιοχείρως το δικόγραφο της 
II - 1582 
ΚΟΙΝΟΒΟΥΛΙΟ κατά EISTRUP 
προσφυγής, ο δικηγόρος δεν απέδειξε ότι, 
χρησιμοποιώντας σφραγίδα υπογραφής, 
επέδειξε όλη την απαιτουμένη από συνήθως 
ενημερωμένο πρόσωπο επιμέλεια, μολονότι 
τα κρίσιμα για την υπόθεση κείμενα, μεταξύ άλλων το κείμενο του άρθρου 6, παράγρα­
φος 3, των οδηγιών προς τον Γραμματέα, 
έπρεπε να τον οδηγήσουν, ως επιμελή και 
ενημερωμένο επαγγελματία, να υπογράψει 
ιδιοχείρως το δικόγραφο της προσφυγής. 
(βλ. σκέψεις 48, 50-54, 58-60, 64-66) 
II - 1583